grevinne
Store norske leksikon,Historie,Historiske hjelpevitenskaper,Adelsvesen
Grevinne er en høyadelstittel, som brukes om en greves hustru eller datter. Den tilsvarende mannlige tittelen er greve.
Vanligvis innebærer grevinnetittelen ikke noen personlige forrettigheter, og en grevinnes plassering i rangordningen avledes da av hennes ektemanns eller fars rang, men noen grevelige verdigheter kan også arves av kvinner (for eksempel tittelen som grevinne av det skotske grevskapet Sutherland), og grevinnen vil i slike tilfeller inneha de samme rettigheter som en mannlig bærer av tittelen.I 1677 ble kong Christian 5s elskerinne Sophie Amalie Moth utnevnt til grevinne av Samsøe, og den danske kongen Frederik 7 utnevnte i 1850 sin elskerinne Louise Rasmussen til lensgrevinne Danner, samme dag som han giftet seg med henne «til venstre hånd».På fransk heter grevinne comtesse. I Danmark-Norge og andre steder ble komtesse især brukt om en greves ugifte datter. Det italienske ordet for grevinne er contessa, det spanske condesa, det tyske gräfin. Det engelske ordet for grevinne, countess, brukes både om hustruen til count (greve) og earl. Les mer i Store norske leksikon greve adel